Kelsey Grammer
Allen Kelsey Grammer (s. 21. helmikuuta 1955 Saint Thomas, Yhdysvaltain Neitsytsaaret) on yhdysvaltalainen näyttelijä. Hän on tullut tunnetuksi Suomessa tilannekomedia "Frasierin" Frasier Cranena ja "Simpsoneiden" Sideshow Bobin ääninäyttelijänä. Hän on myös työskennellyt kirjoittajana, ohjaajana ja tuottajana.
Kenny Delmar
Kenny Delmar (1910 – 14. heinäkuuta 1984) oli yhdysvaltalainen näyttelijä. Ensiesiintymisensä elokuvissa hän teki jo lapsena D. W. Griffithin elokuvassa "Orpolapset" vuonna 1921. 1930-luvulla hän vakiinnutti asemansa radionäyttelijänä, ja hän näytteli muun muassa kuunnelmasarjassa "The Shadow". Hänellä oli rooli myös Orson Wellesin kuunnelmassa "Maailmojen sota" vuonna 1938. Fred Allen Show'hun hän loi suosituksi tulleen senaattori Beauregard Claghornin hahmon, jota hän esitti myös vuonna 1947 ensi-iltansa saaneessa elokuvassa "It's a Joke, Son!" ja vuonna 1951 Broadway-musikaalissa "Texas, Little Darlin". 1960-luvulla Delmar toimi ääninäyttelijänä mainoksissa ja animaatioelokuvissa.